Title: 8. Yhteistyö
Course: Osuvat taidot - Toiminta digitaalisessa ympäristössä V0.3 (aoe.fi)

Osaamistavoitteet:




Tavoitteena on, että osaat:





- käyttää digitaalisia työkaluja yhteistyöhön ja -tuottamiseen


- muokata, yhdistää ja kehittää digitaalisia sisältöjä uuteen muotoon


- varastoida, siirtää ja jakaa digitaalista sisältöä digitaalisten työkalujen avulla


- hyödyntää ja valita tarkoituksenmukaisia tekijänoikeuksiin liittyviä lisenssejä







Voit osoittaa osaamisesi:





- tekemällä osaamismerkkihakemuksen tehtävät

Digisanasto

Onko aiheeseen liittyvä sanasto sinulle tuttua? Voit digisanaston avulla etsiä suomenkielisiä ja englanninkielisiä sanoja, jotka selitetään sinulle suomeksi.

Itsenäiset harjoitukset ja opiskelumateriaali

Tutustu huolellisesti opiskelumateriaaliin ja itsenäisiin harjoituksiin, sillä ne auttavat osaamismerkkihakemuksen suorittamisessa. Itsenäiset harjoitukset on koostettu videoiden yhteyteen.

Itsenäisiä harjoituksia ei tarvitse palauttaa, mutta saat tarvittaessa opettajalta ohjausta niiden tekemiseen. Tämän jälkeen osaamismerkkihakemuksen tehtävien tekeminen on helpompaa.

Tekijänoikeudet: Creative Commons (CC)  -lisenssi

8.1. Video: Creative Commons (CC) -lisenssi (kesto 5:14 min)

Harjoitus 8.1. Selvitä seuraavat asiat:
Voit halutessasi kirjoittaa vastaukset paperille tai Word -tiedostoon.

1. Mihin tarkoitukseen Creative Commons -lisenssit on tehty?
2. Minkälainen symboli kuvaa sitä, että annat muiden kopioida, välittää, levittää ja esittää sinun tekijänoikeuksiisi kuuluvaa teosta?
3. Minkälainen symboli kuvaa sitä, että teosta ei saa käyttää kaupallisesti?
4. Minkälainen symboli kuvaa sitä, että teoksen alkuperäistä versiota ei saa muuttaa?
5. Mikä on lisenssivalitsin?

Yhteistyö verkossa: Microsoft Teams

Harjoitus:


Etsi laitteeltasi sovellus, jolla voit liittyä etäkokoukseen. Ellei sinulla ole sopivaa sovellusta, asenna se laitteellesi → Järjestä kokous ja kutsu siihen osallistujia.

8.2. Video: Näin liityt koulutukseen Outlookista (kesto 1:40 min)

Harjoitus 8.2.
Selvitä, miten voit liittyä Teams -kokoukseen Outlook -kalenterin kautta?

8.3. Video: Näin liityt koulutukseen Teams-sovelluksella (kesto 1:23min)

Harjoitus 8.3.
Selvitä, miten voit liittyä Teams -kokoukseen Teams -sovelluksen kautta?

8.4. Video: Näin liityt koulutukseen, jos et käytä Teamsia (kesto 2:56 min)

Harjoitus 8.4.
Selvitä, miten voit liittyä Teams -kokoukseen, jos sinulla ei ole Teams -sovellusta asennettuna laitteellesi?

8.5. Video: Näin toimit koulutuksessa (kesto 2:05min)

Harjoitus 8.5. Selvitä seuraavat asiat:
Voit halutessasi kirjoittaa vastaukset paperille tai Word -tiedostoon.

1. Miten avaat mikrofonin tai mykistät sen?
2. Kuinka käytät kameraa?
3. Kuinka lähetät viestejä keskustelualueelle?

Tiedostojen yhteiskäyttö

8.6. Video: Tiedoston jakaminen OneDrivessä (kesto 1:47min)

8.7. Video: Tiedoston jakaminen Google Drivessa (kesto 2:48min)

Harjoitus 8.6. ja 8.7. Selvitä seuraavat asiat:
Voit halutessasi kirjoittaa vastaukset paperille tai Word -tiedostoon.

1. Etsi laitteeltasi Microsoft OneDrive tai Google Drive -pilvipalvelu.
2. Luo tiedosto (dokumentti) ja tallenna se pilvipalveluun.
3. Jaa dokumentti niin, että toinen käyttäjä voi sitä katselun lisäksi myös muokata.

Video 8.8: Wordin perusteet - asiakirjan tallentaminen .pdf-muotoon (kesto 4:22 min)

Harjoitus 8.8. Selvitä seuraavat asiat:
1. Mistä löydät tiedoston eri tallennusmuodot?
2. Miten tallennat asiakirjan PDF-muotoon?

 Osaamisen osoittaminen


Kun olet lähettänyt osaamismerkkihakemuksen, klikkaa linkin oikeasta reunasta löytyvää edistymisen seurannan laatikkoa. Huom! Kirjoita osaamismerkkihakemuksen Nimi -kenttään etunimi + sukunimi, kun täydennät hakemuksen.