Title: 9. Oman työn organisointi
Course: Osuvat taidot - Toiminta digitaalisessa ympäristössä V0.3 (aoe.fi)

Osaamistavoitteet:




Tavoitteena on, että osaat:





- käyttää erilaisia sovelluksia työn organisointiin



- edistää omaa digihyvinvointiaan hyödyntämällä tietotyön hyviä käytäntöjä


- hyödyntää itsensä johtamisen (itsesäätely ja ajanhallinta) apuvälineitä







Voit osoittaa osaamisesi:





- tekemällä osaamismerkkihakemuksen tehtävät

Digisanasto

Onko aiheeseen liittyvä sanasto sinulle tuttua? Voit digisanaston avulla etsiä suomenkielisiä ja englanninkielisiä sanoja, jotka selitetään sinulle suomeksi.

Itsenäiset harjoitukset ja opiskelumateriaali

Tutustu huolellisesti opiskelumateriaaliin ja itsenäisiin harjoituksiin, sillä ne auttavat osaamismerkkihakemuksen suorittamisessa. Itsenäiset harjoitukset on koostettu videoiden yhteyteen.

Itsenäisiä harjoituksia ei tarvitse palauttaa, mutta saat tarvittaessa opettajalta ohjausta niiden tekemiseen. Tämän jälkeen osaamismerkkihakemuksen tehtävien tekeminen on helpompaa.

Digihyvinvointi

Tutustutaan ensin kahden videon avulla digihyvinvoinnin käsitteeseen sekä siihen, kuinka digiaika saattaa kuormittaa sinunkin aivojasi tarpeettomasti.

9.1. Video: Hyvinvointia digiajassa (kesto 3:03 min)

9.2. Video: Digihyvinvointi perheissä (kesto 1:19 min)

Harjoitus 9.1. ja 9.2. → Selvitä seuraavat asiat:
Voit halutessasi kirjoittaa vastaukset paperille tai Word -tiedostoon.



1. Millaisia hyviä tai hyödyllisiä asioita älylaitteet (digilaitteet) ovat tuoneet arkeen?
2. Mitä on multitaskaaminen?
3. Miten voit huolehtia omasta hyvinvoinnista digiajassa?
4. Miten määrittelet termin digihyvinvointi?

Tietotyö tarkoittaa sellaista työtä, jossa työ käytännössä tapahtuu suurimmilta osin pään sisällä ja työtä suoritetaan tietokoneilla ja älylaitteilla. Fyysinen työ taas tarkoittaa esimerkiksi ojankaivuuta tai metsurin työtä. Fyysisessä työssä kuormittuvat lihakset ja tietotyössä aivot.

Nykyään tietotyön rasittavuuteen on ryhdytty kiinnittämään yhä enemmän huomiota. Tutustu seuraavan videon avulla käsitteeseen "tietotyön ergonomia".

9.3. Video: Tietotyön ergonomia (kesto 2:47 min)

Harjoitus 9.3. Selvitä seuraavat asiat:
Voit halutessasi kirjoittaa vastaukset paperille tai Word -tiedostoon. Tallenna tiedosto esim. pilvipalveluun (esim. OneDrive).

1. Mitä tietotyön ergonomia on?
2. Pohdi, miksi avokonttorit eivät välttämättä edistä tietotyön ergonomiaa.

→ Testaa oma digihyvinvointisi testissä!

Ajanhallinnan aakkoset

Ajanhallintaan on tarjolla lukuisia eri tekniikoita ja apuohjelmia. Seuraavaksi tutustutaan käytännön tekniikoihin.

9.4. Video: TOP 3 konkreettista menetelmää tehokkaaseen ajanhallintaan (kesto 2:54 min)

9.5. Video: Miten toimii Pomodoro-tekniikka? (kesto 1:28 min)
Pomodoro -tekniikka sopii hyvin myös oppitunneille. Videosta saat selville vinkit tämän tekniikan hyödyntämiseen.

Harjoitus 9.4. ja 9.5. → Selvitä seuraavat asiat:
Voit halutessasi kirjoittaa vastaukset paperille tai Word -tiedostoon. Tallenna tiedosto koneellesi tai pilvipalveluun.

1. Eisenhowerin ajanhallintatekniikka perustuu tehtävien jakamiseen neljään eri luokkaan. Mitä nämä luokat ovat?
2. Työtään voi hallita 1-3-5 -säännöllä. Kerro lyhyesti, mitä nämä luvut tarkoittavat.
3. Pomodoro-tekniikka on saavuttanut viime aikoina suosiota. Kerro tämänkin tekniikan oleellisimmat osat.
4. Minkä ajanhallintatekniikan valitsisit näistä kolmesta ja miksi?

Oma ajanhallinta

Harjoitellaan vielä lopuksi kalenterisovellusten käyttöä. On tärkeää, että jokainen osaa tehdä sähköisiä kalenterimerkintöjä ja jakaa kalenteriaan muille.

9.6. Video: Outlook-kalenterin peruskäyttö (kesto 2:49min)

9.7. Video: Outlook-kalenterin jakaminen (kesto 3:38min)

9.8. Video: Google -kalenterin peruskäyttö (kesto 6:04min)

Harjoitus 9.6.-9.8.
Katso videot ja toista samat harjoitukset haluamassasi kalenterisovelluksessa.



1. Tee valitsemallasi kalenterisovelluksella merkintä huomiselle klo 10-11. Tämä tunti on tarkoitus käyttää kaupassa käyntiin. Nimeä siis kalenterimerkintä "Kaupassa käynti".
2. Ota merkinnästä kuvakaappaus ja tallenna se esim. pilvipalveluun.
3. Jaa kalenterisi toisen opiskelijan kanssa. Ota tästäkin kuvakaappaus ja tallenna se esim. pilvipalveluun.

 Osaamisen osoittaminen


Kun olet lähettänyt osaamismerkkihakemuksen, klikkaa linkin oikeasta reunasta löytyvää edistymisen seurannan laatikkoa. Huom! Kirjoita osaamismerkkihakemuksen Nimi -kenttään etunimi + sukunimi, kun täydennät hakemuksen.