Title: 10. Suunnitelmallinen työskentely
Course: Osuvat taidot - Toiminta digitaalisessa ympäristössä V0.3 (aoe.fi)

Osaamistavoitteet:




Tavoitteena on, että osaat:





- tunnistaa itsenäisesti haasteita digitaalisissa ympäristöissä


- käyttää digitaalista teknologiaa monipuolisesti tiedon etsimiseen, tarkasteluun ja uuden tiedon tuottamiseen


- ratkaista ongelmatilanteita suunnitelmallisesti ja tehdä perusteltuja kehittämisehdotuksia







Voit osoittaa osaamisesi:





- tekemällä osaamismerkkihakemuksen tehtävät

Digisanasto

Onko aiheeseen liittyvä sanasto sinulle tuttua? Voit digisanaston avulla etsiä suomenkielisiä ja englanninkielisiä sanoja, jotka selitetään sinulle suomeksi.

Itsenäiset harjoitukset ja opiskelumateriaali

Tutustu huolellisesti opiskelumateriaaliin ja itsenäisiin harjoituksiin, sillä ne auttavat osaamismerkkihakemuksen suorittamisessa. Itsenäisiä harjoituksia ei tarvitse palauttaa, mutta saat tarvittaessa opettajalta ohjausta niiden tekemiseen. Tämän jälkeen osaamismerkkihakemusten tehtävien tekeminen on helpompaa, kun osoitat osaamisesi.

Yhteisöllinen työskentely: tieto-ja viestintäteknisten laitteiden valinta ja käyttö

Videotuotannon perusteet

10.1. Video: Näin videon käsikirjoittaminen tapahtuu (kesto 4:24 min)
Videosta saat hyviä vinkkejä, miksi sinun kannattaa käsikirjoittaa videon sisältö suunnitteluvaiheessa.

10.2. Video: Videon lataaminen YouTubeen (kesto 10:35 min)
Voit luoda YouTubeen oman käyttäjätilin ja ladata sinne videoita. Tässä ohjevideossa opastetaan mm. asetuksien määrittämiseen ja tekstityksien tekemiseen.

Videoeditointi:

10.3. Video: Ilmainen Windows 10 editori (kesto 16:45 min)

10.4. Video: Kuinka editoida video puhelimella? Tekstitykset ja logo (kesto 3:55 min)

10.5. Video: Tee tekstitys videoon ja tavoita yleisösi Facebookissa (kesto 7:33 min)
Videosta löydät ohjeistuksen tekstityksien lisäämisestä videoon ja vinkit, miten tavoitat yleisösi sosiaalisessa mediassa.

Harjoitus 10.1: Yhteisöllisen työskentelyn sovellukset
Tässä harjoituksessa tehtävänäsi on suunnitella ja toteuttaa oma ohjevideo. Harjoitus on osa osaamismerkkihakemusta, eli

1. Laadi käsikirjoitus ohjevideota varten, jossa kuvailet seuraavat asiat:

- miten aloitat kokouksen
- kutsut muita kokoukseen
- kirjoitat viestejä
- avaat mikrofonin
- käytät kameraa
- jaat omaa näyttöä
- päätät kokouksen

2. Kuvaa ohjevideo valitsemallasi sovelluksella
3. Tekstitä video
4. Lataa video valitsemaasi palveluun (esim. OneDrive -pilvitallennustila, YouTube). Katsojan tulee pystyä katsomaan video ilman erillistä kirjautumista palveluun.
5. Jaa linkki osaamismerkkihakemukseen.

Harjoitus 10.2. → Vastuullinen ja turvallinen toiminta
Voit halutessasi kirjoittaa vastaukset paperille tai Word -tiedostoon.

1. Koosta ohjeet vastuullisesta ja turvallisesta toiminnasta sosiaalisessa mediassa ja digitaalisessa ympäristössä. Ohjeen tulee sisältää viisi (5) kohtaa.
2. Valitse kohderyhmä (esimerkiksi lapset, nuoret tai ikäihmiset).
3. Kokoa ohjeista visuaalinen esitys haluamallasi sovelluksella.
4. Huomioi tekijänoikeudet ja merkitse lähteet.
5. Nimeä esitys selkeästi.
6. Tallenna tiedosto omalle laitteellesi tai pilvipalveluun.
7. Liitä tiedosto osaamismerkkihakemukseen tai jaa linkki tiedostoon ja lisää se osaamismerkkihakemukseen (muista tarkastaa linkin jakamisasetukset).

Digitaaliset laitteet ja ympäristöt (tulevaisuuden teknologia)

10.6. Video: Mitä tekoäly tarkoittaa? (kesto 3:14 min)
Aalto-yliopiston koneoppimisen apulaisprofessori Arno Solin kertoo mitä tekoälyllä tarkoitetaan.

10.7. Video: Esineiden internet - Internet of Things (IOT) (kesto 1:47 min)

10.8. Video: Robottihoitajat tulevat! Olemmeko valmiita? (kesto 1:50 min)

10.9. Video: Yhä useamman työkaverina on tulevaisuudessa robotti (kesto 6:28 min)


Harjoitus 10.3. Teknologian hyödyntäminen ja mahdollisuudet

Kuvaile kolme (3) tilannetta, joissa voit hyödyntää teknologiaa (esimerkiksi tekoälyä), esineiden internetiä (IoT) tai robotiikan uusia mahdollisuuksia. Kerro yksi esimerkkitilanne seuraavista teemoista: vapaa-aika, työelämä ja julkiset palvelut.

1. Mitä hyötyä teknologiasta on? Perustele jokainen esimerkki vähentään kahdella (2) lauseella.
2. Lisää jokaiseen esimerkkiin vähintään yksi (1) lähde.
3. Käytä vastaamiseen valitsemaasi sovellusta.
4. Tallenna tiedosto omalle laitteellesi tai pilvipalveluun.
5. Liitä tiedosto tai jaa linkki tiedostoon (muista tarkastaa linkin jakamisasetukset!) osaamismerkkihakemukseen.

 Osaamisen osoittaminen


Kun olet lähettänyt osaamismerkkihakemuksen, klikkaa linkin oikeasta reunasta löytyvää edistymisen seurannan laatikkoa. Huom! Kirjoita osaamismerkkihakemuksen Nimi -kenttään etunimi + sukunimi, kun täydennät hakemuksen.